CELEX: 32006D0075
Language: hu
Date: 2006-01-30 00:00:00
Title: 2006/75/EK: A Tanács határozata ( 2006. január 30. ) az euro pénzhamisítás elleni védelmét szolgáló csere-, segítségnyújtási és képzési program (a  Periklész-program ) létrehozásáról szóló 2001/923/EK határozat módosításáról és meghosszabbításáról

8.2.2006   
            
            
               HU
            
            
               Az Európai Unió Hivatalos Lapja
            
            
               L 36/40
            
         
      A TANÁCS HATÁROZATA
   
   (2006. január 30.)
   az euro pénzhamisítás elleni védelmét szolgáló csere-, segítségnyújtási és képzési program (a „Periklész-program”) létrehozásáról szóló 2001/923/EK határozat módosításáról és meghosszabbításáról
   (2006/75/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 123. cikke (4) bekezdésének harmadik mondatára,
   tekintettel a Bizottság javaslatára,
   tekintettel az Európai Parlament véleményére (1),
   tekintettel az Európai Központi Bank véleményére (2),
   mivel:
   
               (1)
            
            
               A 2001/923/EK (3) tanácsi határozat 13. cikke (3) bekezdésének a) pontjával összhangban a Bizottság az Európai Parlament és a Tanács részére megküldi a következőket: 2005. június 30-ig egy, a programvezetőtől független jelentést, amelyben értékeli a program helytállóságát, hatékonyságát és eredményességét, valamint egy közleményt arról, hogy szükséges-e az adott program folytatása és átdolgozása, csatolva az erre vonatkozó javaslatot.
            
         
               (2)
            
            
               Az említett határozat 13. cikke értelmében előírt értékelő jelentést a Bizottság 2004. november 30-án nyújtotta be. A jelentés végkövetkeztetése szerint a program elérte célkitűzéseit, ezért a Bizottság ajánlja annak folytatását.
            
         
               (3)
            
            
               Ez a határozat tartalmaz egy, a költségvetési fegyelemről és a költségvetési eljárás javításáról szóló, az Európai Parlament, a Tanács és a Bizottság között 1999. május 6-án létrejött intézményközi megállapodás (4) 34. pontja értelmében vett pénzügyi referenciaösszeget, amely – a költségvetési hatóságnak a Szerződésben meghatározott hatásköre sérelme nélkül – a program teljes időtartamára vonatkozik.
            
         
               (4)
            
            
               A program folytatása azt tükrözi, hogy az euro pénzhamisítás elleni védelme érdekében továbbra is szükség van a körültekintő felügyeletre, a képzésre, illetve a műszaki területeken történő segítségnyújtásra.
            
         
               (5)
            
            
               Az euro védelmét célzó program hatékonyságát növelné, ha a műszaki segítségnyújtás köre bővülne, és – az Europol bevonásával – a határokon átnyúló műveletek terén megvalósuló együttműködés számára nyújtott pénzügyi támogatást is magában foglalná; továbbá kedvező lenne, ha kellően indokolt esetben a Közösség által vállalt költségek aránya és a tagállamok által előterjesztett projektek száma tekintetében nagyobb rugalmassággal járnának el.
            
         
               (6)
            
            
               A 2001/923/EK tanácsi határozatot ennek megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   Módosítások
   A 2001/923/EK határozat a következőképpen módosul:
   
               1.
            
            
               Az 1. cikk (2) bekezdésének utolsó mondata helyébe a következő szöveg lép:
               „A program 2002. január 1-től2006. december 31-ig működik.”
            
         
               2.
            
            
               A 2. cikk (2) bekezdése a következő ponttal egészül ki:
               
                           „e)
                        
                        
                           az információk, a tapasztalatok és a bevált gyakorlat cseréjének részeként az elért eredmények közzétételére való törekvés.”
                        
                     
         
               3.
            
            
               A 3. cikk (3) bekezdése a következő ponttal egészül ki:
               
                           „d)
                        
                        
                           a határokon átnyúló műveletek terén megvalósuló együttműködés számára, másodlagos alapon nyújtott pénzügyi támogatásra, amennyiben más európai intézmények és szervek hasonló támogatást nem biztosítanak.”
                        
                     
         
               4.
            
            
               A 6. cikk első albekezdése helyébe a következő szöveg lép:
               „A közösségi cselekvési program végrehajtására a 2002. január 1. és 2005. december 31. közötti időszakra előirányzott pénzügyi referenciaösszeg 4 millió EUR.
               A közösségi cselekvési program végrehajtására a 2006. január 1. és 2006. december 31. közötti időszakra előirányzott pénzügyi referenciaösszeg 1 millió EUR.”
            
         
               5.
            
            
               A 10. cikk (1) bekezdésének bevezető mondata helyébe a következő szöveg lép:
               „A Közösség – kellően indokolt esetben – társfinanszírozás keretében a 3. cikkben említett operatív támogatás költségeinek legfeljebb 80 %-át viseli, különösen az alábbiakra vonatkozóan:”.
            
         
               6.
            
            
               A 11. cikkben „70 %” helyébe „80 %” lép.
            
         
               7.
            
            
               A 12. cikk a következőképpen módosul:
               
                           a)
                        
                        
                           az (1) bekezdés második albekezdése helyébe a következő szöveg lép:
                           „A tagállamok évente legfeljebb egy, kivételes esetben két projektet terjeszthetnek elő a 3. cikk (2) bekezdésének második albekezdésében említett workshopokat, találkozókat és szemináriumokat illetően. Előterjeszthetők kihelyezésekkel, csereprogramokkal és támogatással kapcsolatos projektek is.”;
                        
                     
                           b)
                        
                        
                           az (1) bekezdés a következő albekezdéssel egészül ki:
                           „Abban az esetben, ha egy tagállam több mint egy javaslatot terjeszt elő, a koordináció az 1338/2001/EK rendelet 2. cikke b) pontjának negyedik francia bekezdésében meghatározott, hatáskörrel rendelkező nemzeti hatóság feladata.”;
                        
                     
                           c)
                        
                        
                           a (2) bekezdés e) pontja helyébe a következő szöveg lép:
                           
                                       „e)
                                    
                                    
                                       a projekt minősége a koncepciót, a szervezést, a bemutatást, a célkitűzéseket és a költséghatékonysági arányt tekintve”;
                                    
                                 
                     
                           d)
                        
                        
                           a (2) bekezdés a következő ponttal egészül ki:
                           
                                       „h)
                                    
                                    
                                       a pénzhamisítás elleni küzdelem terén az uniós fellépés részeként végzett vagy tervbe vett munkával való összeegyeztethetőség”.
                                    
                                 
                     
         2. cikk
   Alkalmazhatóság
   Ez a határozat az euro bevezetéséről szóló, 1998. május 3-i 974/98/EK tanácsi rendelet (5) 1. cikkének első francia bekezdésében meghatározott részt vevő tagállamokban alkalmazandó.
   3. cikk
   Hatálybalépés
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a rendeletet 2006. január 1-jétől kell alkalmazni.
   
      Kelt Brüsszelben, 2006. január 30-án.
      
         
            a Tanács részéről
         
         
            az elnökasszony
         
         U. PLASSNIK
         
      
   
   
      (1)  A 2005. október 13-i, nem kötelező konzultációt követően adott vélemény (a Hivatalos Lapban még nem tették közzé).
   
      (2)  HL C 161., 2005.7.1., 11. o.
   
      (3)  HL L 339., 2001.12.21., 50. o.
   
      (4)  HL C 172., 1999.6.18., 1. o.
   
      (5)  HL L 139., 1998.5.11., 1. o. A legutóbb a 2169/2005/EK rendelettel (HL L 346., 2005.12.29., 1. o.) módosított rendelet.